SABINA วาง 8 มาตรการรับมือ “โควิด-19” ทุกช็อป เน้นปลอดภัย-เพิ่มความมั่นใจลูกค้า
SABINA วาง 8 มาตรการรับมือ “โควิด-19” ทุกช็อป เน้นปลอดภัย-เพิ่มความมั่นใจลูกค้า 
25 พ.ค. 2563

นางสาวพิชชา ธนาลงกรณ์ ประธานเจ้าหน้าที่บริหารการตลาด บริษัท ซาบีน่า จำกัด (มหาชน) หรือ SABINA ผู้ผลิตและจำหน่ายชุดชั้นในแบรนด์ “ซาบีน่า” เปิดเผยว่า หลังจากมีการผ่อนคลายมาตรการล็อค ดาวน์ ระยะที่ 2 โดยอนุญาตให้ห้างสรรพสินค้าสามารถเปิดให้บริการได้ตั้งแต่เวลา 10.00-20.00 น. ทำให้เคาน์เตอร์ชุดชั้นในซาบีน่าและซาบีน่า ช็อป สามารถกลับมาให้บริการกับลูกค้าได้อีกครั้งหนึ่ง ซึ่งตลอดหนึ่งสัปดาห์ที่ผ่านมา พบว่าภาพรวมการให้บริการเป็นที่น่าพอใจ โดยลูกค้าพึงพอใจและมั่นใจกับการบริการรูปแบบใหม่ภายใต้วิถี “นิว นอร์มอล” (New Normal) ที่ซาบีน่านำเสนอ
“ช่วงปิดห้าง เราประสบความสำเร็จเกินคาดจากแคมเปญ Sabina Stay Home Still Doomm  ตัวห่างแต่อกชิด  ที่กลายเป็น Talk of The Town  ในโลกออนไลน์ แต่วันนี้ซาบีน่ากลับมาอีกครั้ง แบบการ์ดไม่ตก หลังการคลายล็อค ดาวน์ ระยะที่ 2 ด้วยการปรับรูปแบบการให้บริการ พร้อมรับนโยบายรักษาระยะห่างในการให้บริการ เปิดประสบการณ์ใหม่ในช็อปซาบีน่าทุกสาขา
เราสร้างจุดบริการตนเอง (Self-Service) เพื่อลดการสัมผัสระหว่างพนักงานและลูกค้า เราได้ดำเนินการปรับแผนบริการอย่างมุ่งมั่น เพื่อเป็นส่วนหนึ่งในการร่วมสกัดการแพร่ระบาดของไวรัสโควิด-19 ด้วยการวาง 8 มาตรการความปลอดภัยในการให้บริการ เพื่อสร้างความมั่นใจของผู้ใช้บริการ” นางสาวพิชชา กล่าว
สำหรับ 8 มาตรการดังกล่าว ประกอบด้วย (1.) จุดบริการวัดไซส์ด้วยตัวเอง (Self-Measurement) โดยบริการแจกสายวัดส่วนตัว เพื่อให้ลูกค้าวัดไซส์เอง ตามป้ายแนะนำการวัดไซซ์ โดยพนักงานขายคอยให้คำแนะนำ แบบรักษาระยะห่าง  พร้อมนโยบายเปลี่ยนฟรี ไม่มีค่าใช้จ่าย (2.) กำหนดจุดยืนรอคิวชำระเงิน  Please Stand Here To Stay Doomm ด้วยระยะห่าง 1.5 เมตร จากพนักงานขาย
(3.) เพิ่มช่องทางในการชำระเงินผ่านระบบดิจิทัล (DIGITAL PAYMENT) เพื่อลดการสัมผัสเหรียญและธนบัตร  (4.) เพิ่มจุดให้บริการเจลทำความสะอาดมือ (5.) พนักงานสวมหน้ากาก Sabina Fabric Mask และ Face Shield เพื่อสร้างความมั่นใจให้ลูกค้าและพนักงานขายเอง (6.) เพิ่มรอบการทำความสะอาดโดยพ่นยาฆ่าเชื้อภายในร้าน  เน้นพิเศษในจุดสัมผัสต่างๆ
(7.) หุ่นทุกตัวปฏิบัติตามกฎ Social Distancing เว้นระยะห่างกัน พร้อมสวมหน้ากาก แสดงสัญลักษณ์ความปลอดภัย และ (8.) จำกัดจำนวนคนภายในร้าน โดยคำนวณมาตรฐาน 1 คนต่อพื้นที่ 5 ตารางเมตร เพื่อลดความแออัดภายในร้าน
นอกเหนือจากมาตรการต่างๆ แล้ว ซาบีน่ายังเดินหน้าทำตลาดหน้ากากผ้าพรีเมียมรุ่น Triple Mask (ทริปเพิ้ล มาสก์) ภายใต้แบรนด์ “SABINA” ซึ่งมีคุณสมบัติปกป้องถึง 3 ชั้น ด้วยนวัตกรรม Magic Silver Innovation ช่วยยับยั้งแบคทีเรีย ป้องกันฝุ่น  มั่นใจในคุณภาพได้จากผลการรับรองมาตรฐาน SEK จากประเทศญี่ปุ่น โดยวางจำหน่ายในราคาชิ้นละ 100 บาท ที่ซาบีน่า ช็อป ทุกสาขา สอบถามรายละเอียดเพิ่มเติมได้ที่ [email protected] : @SabinaThailand